 Maịka 5  Ugbu a, ị na-ebekasị onwe gị ahụ, gị obodo a wakporo awakpo; ọ nọchibidowo anyị. Ha ga-akụ onyeikpe nke Izrel mkpara na ntì.Ma gị onwe gị, Betlehem Efrata, obodo kachasị nta nobodo ndị dị na Juda, ọ bụ nime gị ka onye ga-aghọ onye ọchịchị nIzrel ga-esi pụta wee bịakwute m, onye malitere noge ochie, noge a na-amaghị ama gara aga.Ya mere, ọ ga-agbahapụ ha ruo mgbe nwaanyị na-amụ nwa mụpụtara nwa. Ndị fọdụrụ nime ụmụnne ya ga-alọghachikwute ụmụ Izrel.Ọ ga-ebili ma jiri ike Jehova zụọ atụrụ, jirikwa ịdị ukwuu nke aha Jehova bụ Chineke ya zụọ ha. Ha ga-ebiri nebe ahụ, nihi na ọ ga-abụ onye ukwu ruo na nsọtụ niile nke ụwa.Onye a ga-abụ udo. Ma mgbe onye Asiria batara nala anyị, mgbe ọ zọdara ụlọ elu anyị, anyị ga-eme ka ndị ọzụzụ atụrụ asaa, ee, ndị isi asatọ netiti ụmụ mmadụ, bilie imegide ya.Ha ga-ejikwa mma agha zụọ ala Asiria dị ka atụrụ, zụọkwa ala Nimrọd nebe niile e si abanye ya. Ọ ga-anapụtakwa anyị naka onye Asiria ahụ, mgbe ọ batara nala anyị, mgbe ọ zọkwara ụkwụ nókèala anyị.Ndị fọdụrụ nụlọ Jekọb ga-adị ka igirigi nke si nebe Jehova nọ netiti ọtụtụ ndị, dị ka mmiri na-ezosi ike nelu ahịhịa, bụ nke na-adịghị adabere nebe mmadụ nọ, nke na-adịghịkwa echere ụmụ mmadụ.Ndị fọdụrụ nụlọ Jekọb ga-adị netiti mba dị iche iche, netiti ọtụtụ ndị, dị ka ọdụm nke nọ netiti anụ ọhịa, ha ga-adịkwa ka nwa ọdụm tojuru etoju nke nọ netiti ìgwè atụrụ, nke ọ na-abụ ọ na-agafe, ya ana-azọpịa ma na-adọri anụ; e nweghịkwa onye nnapụta ọ bụla.Aka gị ga-adị elu karịa ndị iro gị, a ga-ebipụkwa ndị iro gị niile.Ọ ga-erukwa nụbọchị ahụ, ka Jehova kwuru, na m ga-ebipụ ịnyịnya gị, bibiekwa ụgbọ ịnyịnya gị.M ga-ebipụkwa obodo ndị dị nala gị, kwatuokwa ebe gị niile e wusiri ike.M ga-ekpochapụ ịgba afa nime gị, ị gaghị enwekwa onye ọ bụla nke na-eme anwansi.M ga-ebipụkwa ihe oyiyi a pịrị apị na ogidi nime gị, ị gakwaghị akpọrọ ọrụ aka gị isiala.M ga-efopụ ogwe osisi gị ndị dị nsọ nime gị, laakwa obodo gị niile niyi.M ga-eji iwe na ọnụma bọọ ọbọ nahụ mba ndị na-erubeghị isi. 